10. การควบคุมภายใน

คณะกรรมการ บริษัทฯ คณะกรรมการตรวจสอบ และ ผู้บริหาร มีหน้าที่รับผิดชอบ
ต่อประสิทธิภาพในระบบ การควบคุมภายใน เหมาะสมต่อการดำเนินธุรกิจ มีความโปร่งใส
ที่จะช่วยลดความเสี่ยงทางธุรกิจ และการบริหารทรัพย์สินของบริษัทฯอย่างมีประสิทธิภาพ
ทั้งนี้ในการปฏิบัติงานตรวจสอบภายใน
ฝ่ายตรวจสอบภายในได้สอบทานระบบการควบคุมภายในของแต่ละหน่วยงานของบริษัทฯที่วางไว้มีความถูกต้องเพียงพอ
ถ้าเกิดการปฏิบัติหน้าที่บกพร่องที่มีสาระสำคัญจะทำรายงานถึงคณะกรรมการตรวจสอบและคณะกรรมการบริษัทฯให้พิจารณาสั่งการแก้ไข

ในรอบปี 2553 มีการประชุมคณะกรรมการตรวจสอบทั้งสิ้น 6 ครั้ง
ในการประชุมคณะกรรมการตรวจสอบครั้งที่ 6/2553 ได้ร่วมประชุมกับผู้ตรวจสอบบัญชีภายนอก
และมีผู้ตรวจสอบภายในโดยไม่มีฝ่ายบริหาร
ได้ประชุมถึงผลการตรวจสอบระหว่างปีที่ผู้ตรวจสอบภายนอกประเมินซึ่งไม่มีข้อบกพร่องที่เป็นสาระสำคัญซึ่งมีผลกระทบต่อการดำเนินธุรกิจของบริษัทฯ
และผู้สอบบัญชีไม่ได้รายงานว่าพบข้อพร่องที่เป็นสาระสำคัญ คณะกรรมการบริษัทฯ
คณะกรรมการตรวจสอบ
และผู้บริหารได้พิจารณาความเพียงพอของระบบการควบคุมภายในของบริษัทฯ ได้ดังนี้

1.  องค์กรและสภาพแวดล้อม

  บริษัทฯกำหนดเป้าหมายการดำเนินงานขององค์กร ให้สอดคล้องลักษณะงานที่ชัดเจน
  สามารถวัดผลได้ เช่น ตั้งคณะกรรมการชุดย่อย
  เพื่อประกอบการพิจารณาประเภทของงานให้เหมาะสม เพื่อบรรลุเป้าหมายที่ฝ่ายบริหารวางไว้
  เช่น คณะกรรมการพิจารณาผลิตภัณฑ์ พิจารณาผลิตภัณฑ์ที่จะผลิตมีจุดเด่น จุดด้อย ราคาต้นทุน
  เป็นอย่างไรสามารถสู้คู่แข่งขันได้หรือไม่ คณะกรรมการจัดจ้าง พิจารณาหาผู้รับจ้าง
  วัตถุดิบที่ใช้ในผลิตภัณฑ์
  เพื่อความเหมาะสมราคาและความสำเร็จของงานโดยคณะกรรมการแต่ละชุด
  จะประกอบด้วยหลายฝ่าย เพื่อเป็นการถ่วงดุลอำนาจกันเองของแต่ละคณะ

2.  การบริหารความเสี่ยง

  การบริหารความเสี่ยงของบริษัทกระทำโดยการประเมินความเสี่ยงในการประกอบธุรกิจทั้งที่เป็นปัจจัยภายในและปัจจัยภายนอกอย่างสม่ำเสมอ
  คณะกรรมการบริหารจะวิเคราะห์ถึงสาเหตุที่ทำให้เกิดปัจจัยความเสี่ยงต่าง ๆ
  การกำหนดมาตรการบริหารความเสี่ยง รวมถึงติดตามการปฏิบัติตามแผนการบริหารความเสี่ยง
  และเพื่อให้การบริหารความเสี่ยงของบริษัทเป็นไปอย่างต่อเนื่องและมีการดำเนินการอย่างเป็นระบบ
  คณะกรรมการตรวจสอบได้ให้ข้อเสนอแนะให้บริษัทแต่งตั้งคณะกรรมการบริหารความเสี่ยง
  เพื่อกำหนดนโยบายและแนวทางการบริหารความเสี่ยงขององค์กร

3.  การควบคุมการปฏิบัติงานของฝ่ายบริหาร

  บริษัทมีการแบ่งแยกหน้าที่ความรับผิดชอบด้านการอนุมัติ การบันทึกบัญชีและข้อมูลสารสนเทศ
  และการดูแลจัดเก็บทรัพย์สิน ออกจากกันเพื่อตรวจสอบซึ่งกันและกันได้
  โดยบริษัทฯมีการจัดทำคู่มือการปฏิบัติงาน การอนุมัติการทำธุระกรรมใด ๆ
  ให้เป็นไปตามหลักการที่ทางคณะกรรมการตลาดหลักทรัพย์กำหนดเกี่ยวกับรายการเกี่ยวโยงของบริษัทจดทะเบียน
  โดยการอนุมัติการทำธุระกรรมของบริษัทกับผู้ถือหุ้นรายใหญ่ กรรรมการ ผู้บริหาร
  หรือผู้ที่เกี่ยวข้องกับบุคคลดังกล่าวจะพิจารณาเสมือนเป็นรายการที่กระทำกับบุคคลภายนอก

4.  ระบบสารสนเทศและการสื่อสารข้อมูล

  บริษัทจัดให้มีข้อมูลที่สำคัญต่าง ๆ อย่างเพียงพอเพื่อประกอบการตัดสินใจของคณะกรรมการบริหาร
  ในการประชุม เอกสารประกอบการบันทึกบัญชีครบถ้วน และถูกจัดเก็บอย่างเป็นหมวดหมู่
  และจัดขึ้นตามนโยบายบัญชีตามหลักการบัญชีที่รับรองทั่วไปและเหมาะสมกับธุรกิจ
  ตลอดจนบริษัทฯได้ใช้ระบบคอมพิวเตอร์ในการ ควบคุมระบบงานภายในทั้งหมด
  ฝ่ายตรวจสอบสามารถสอบทานทุกรายการได้

  5. การติดตามและประเมินผล

  บริษัทมีกระบวนการ ขั้นตอน และเครื่องมือที่สนับสนุนให้ผู้บริหารและคณะกรรมการต่างๆ
  สามารถติดตามการปฏิบัติงาน การพัฒนาประสิทธิภาพ การประเมินผล ได้ตามเกณฑ์มาตรฐาน มี
  กำหนดดัชนีชี้วัดผลการตรวจสอบ(Key Performance Indicators – KPI)
  และคณะกรรมการได้เปรียบเทียบผลการดำเนินการของผ่ายบริการเป็นไปตามเป้าหมายการดำเนินธุรกิจที่กำหนดไว้
  และผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
  บริษัทได้ดำเนินการแก้ไขภายในระยะเวลาที่เหมาะสม
  ตลอดจนบริษัทได้มีการปฏิบัติตามระบบการควบคุมภายในอย่างสม่ำเสมอและมีการรายงานผลการตรวจสอบแต่ละไตรมาสเสนอคณะกรรมการตรวจสอบ
  และคณะกรรมการตรวจสอบสามารถปฏิบัติงานได้อย่างอิสระ ในการวิเคราะห์รายงาน
  โดยในปีที่ผ่านทางบริษัทฯ สามารถปฏิบัติงานอย่างรัดกุมเพียงพอ

  รายงานจากคณะกรรมการตรวจสอบ

เรียน ผู้ถือหุ้น บริษัท กฤษดามหานคร จำกัด(มหาชน)

คณะกรรมการตรวจสอบของบริษัท กฤษดามหานคร จำกัด (มหาชน)
มีโครงสร้างที่เป็นอิสระจากผู้บริหารของบริษัท ซึ่งประกอบด้วยผู้ทรงคุณวุฒิ
ซึ่งเป็นกรรมการที่เป็นอิสระจากผู้บริหาร และมีคุณสมบัติครบถ้วนตามตลาดหลักทรัพย์แห่งประเทศไทย
ปัจจุบันคณะกรรมการตรวจสอบของบริษัทมีจำนวน 3 ท่าน ซึ่งประกอบด้วย

1. นายวัชรกิติ วัชโรทัย ตำแหน่งประธานกรรมการตรวจสอบ

2. นายนายภุชชงค์ ชาญธนากิจ ตำแหน่งกรรมการตรวจสอบ

เป็นกรรมการผู้ทรงคุณวุฒิด้านบัญชี

3. นายพินิต อารยะศิริ ตำแหน่งกรรมการตรวจสอบ

คณะกรรมการตรวจสอบปฏิบัติหน้าที่ตามที่ได้รับมอบหมายจากคณะกรรมการบริษัทฯ
โดยปฏิบัติหน้าที่อย่างเป็นอิสระ เป็นไปตามหลักธรรมาภิบาลและจรรยาบรรณ
ไม่มีข้อจำกัดในการตรวจสอบ และได้รับความร่วมมือจากบริษัทเป็นอย่างดี
ซึ่งสอดคล้องตามประกาศตลาดหลักทรัพย์แห่งประเทศไทย โดยปี
2553คณะกรรมการตรวจสอบได้มีการประชุมร่วมฝ่ายจัดการ ผู้บริหารระดับสูง ผู้สอบบัญชี
อย่างเป็นทางการรวมทั้งสิ้น 6 ครั้ง โดยในครั้งที่ 6
เป็นการประชุมกับผู้สอบบัญชีภายนอกโดยไม่มีฝ่ายบริหารของบริษัท รวมสรุปสาระสำคัญได้ดังต่อไปนี้

-   การตรวจสอบงบการเงิน

  คณะกรรมการตรวจสอบได้พิจารณาสอบทานรายงานงบการเงินประจำไตรมาส
  ประจำงวดครึ่งปีและประจำปีที่ผ่านการสอบทานและตรวจสอบจากผู้สอบบัญชีภายนอก
  เพื่อนำเสนอให้คณะกรรมการบริษัทพิจารณาอนุมัติ
  ในส่วนที่เกี่ยวกับการนำเสนอข้อมูลหน้างบการเงิน
  การเปิดเผยข้อมูลในหมายเหตุประกอบงบการเงิน รวมทั้งนโยบายการบัญชีที่สำคัญ
  โดยประชุมร่วมกับผู้บริหารกลุ่มบัญชีและการเงิน ซึ่งพบว่า
  รายงานทางการเงินดังกล่าวมีความถูกต้องตามที่ควรในสาระสำคัญตามมาตรฐานทางบัญชีที่ยอมรับโดยทั่วไป
  นอกจากนี้คณะกรรมการตรวจสอบได้ประชุมร่วมกับผู้สอบบัญชีภายนอก

-   การควบคุมภายในและการตรวจสอบภายใน

  คณะกรรมการตรวจสอบได้พิจารณาสอบทานร่วมกับผู้ตรวจสอบภายในอย่างสม่ำเสมอ
  โดยดำเนินการตามแผนประจำปี สอบทานความเหมาะสมของผังการบริหารงาน กำลังพล
  และงบประมาณลงทุนและรับทราบการตรวจสอบภายใน
  โดยผลการประเมินพบว่าเหมาะสมกับการดำเนินธุรกิจ และให้ข้อเสนอแนะกับผู้ตรวจสอบภายใน
  เพื่อให้การปฏิบัติงานเกิดผลที่มีประสิทธิภาพ
  รวมทั้งติดตามผลการปรับปรุงอย่างต่อเนื่องเพื่อให้สอดคล้องตามสถานการณ์ที่เปลี่ยนแปลงไปอย่างมีประสิทธิภาพ
  จากการดำเนินการด้านการควบคุมภายในและตรวจสอบภายในข้างต้น
  คณะกรรมการตรวจสอบเห็นว่า
  ระบบการควบคุมภายในของบริษัทเพียงพอและเหมาะสมในการดำเนินธุรกิจ

-   การสอบทานการเปิดเผยข้อมูลของบริษัทในกรณีที่เกี่ยวโยงกันหรือรายการที่มีความขัดแย้งทางผลประโยชน์

  คณะกรรมการตรวจสอบพิจารณารายการเกี่ยวโยงหรือรายการที่อาจมีความขัดแย้งทางผลประโยชน์ให้ความเห็นต่อคณะกรรมการบริษัทก่อนเข้าทำรายการ
  เพื่อให้เกิดความโปร่งใสและเป็นไปตามหลักเกณฑ์ของตลาดหลักทรัพย์แห่งประเทศไทย
  ซึ่งไม่พบประเด็นที่เป็นสาระสำคัญในเรื่องรายการเกี่ยวโยงหรือมีความขัดแย้งทางผลประโยชน์

-   การปฏิบัติตามหลักเกณฑ์การกำกับดูแลกิจการที่ดี

  บริษัทให้ความสำคัญในการบริหารงานตามหลักเกณฑ์การกำกับดูแลกิจการที่ดี
  มุ่งเน้นให้มีการควบคุมดูแลการปฏิบัติงานให้มีประสิทธิภาพมากขึ้น เพื่อให้มีความโปร่งใส
  และจริยธรรมก่อให้เกิดความเชื่อมั่นแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย
  ได้มีการตรวจสอบและจัดให้มีการรายงานของกรรมการที่เกี่ยวข้อง
  และเปิดเผยผ่านทางตลาดหลักทรัพย์แห่งประเทศไทยทราบอย่างทันเวลาเพื่อเผยแพร่ข่าวสารให้ผู้ถือหุ้น

-   ผู้สอบบัญชีภายนอก

  พิจารณา คัดเลือก และเสนอชื่อผู้สอบบัญชี พร้อมกำหนดค่าตอบแทนสำหรับปี 2554
  เพื่อเสนอคณะกรรมการบริษัทฯ

-   การบริหารความเสี่ยง

  สอบทานความเพียงพอของการกำกับดูแลนโยบายและหน้าที่เกี่ยวข้องกับการบริหารความเสี่ยงของบริษัท
  รวมทั้งสอบทานประสิทธิภาพของระบบการบริหารความเสี่ยงดังกล่าว
  ปัจจัยความเสี่ยงและกลยุทธ์การจัดการความเสี่ยงที่สำคัญๆของธุรกิจได้แสดงไว้ในรายงานประจำปีคณะกรรมการตรวจสอบมีความเห็นว่าบริษัทมีการประเมิน
  หน้าที่เกี่ยวกับความเสี่ยงอย่างเพียงพอ

การดำเนินงานของบริษัท ในรอบปี 2553 คณะกรรมการตรวจสอบมีความเห็นว่า
ระบบการปฏิบัติงานของบริษัท ระบบการควบคุมภายใน การบริหารความเสี่ยง
มีความเหมาะสมโดยสามารถป้องกัน ทรัพย์สินของบริษัทฯ อันเกิดจากการบริหารงานไม่รอบครอบ
ที่ผ่านมาบริษัทฯไม่พบข้อบกพร่องเกี่ยวกับระบบการควบคุมภายในและผู้สอบบัญชีภายนอกไม่มีข้อสังเกตเกี่ยวกับการควบคุมภายในที่เป็นสาระสำคัญประการใด
คณะกรรมการตรวจสอบเชื่อมั่นว่า
บริษัทมีความมุ่งมั่นที่จะพัฒนาปรับปรุงระบบการปฏิบัติงานให้ดีขึ้นอย่างต่อเนื่อง
ซึ่งย่อมมีส่วนผลักดันให้องศ์กรมีระบบการบริหารที่ดี อยู่ในกรอบจริยธรรมที่ดี และปฏิบัติตามกฎหมาย
ข้อบังคับ และระเบียบต่างๆ อย่างถูกต้องสม่ำเสมอ ซึ่งจะเป็นผลให้บริษัทฯ
ได้รับความไว้วางใจจากลูกค้า และ ผู้ถือหุ้น

ในนามคณะกรรมการตรวจสอบ

นายวัชรกิติ วัชโรทัย

ประธานกรรมการตรวจสอบ